Legal Document

Category: 3

Text:
40. ΒΑΣΙΛΙΚΟΝ ΔΙΑΤΑΓΜΑ υπ’ αριθ.891 της 23/31 Δεκ. 1968 (ΦΕΚ Α΄ 311) Περί τροποποιήσεως και συμπληρώσεως του Β.Δ. υπ’ αριθ. 407/4/11.5.1966 δι’ ου ετροποποιήθησαν και συνεπληρώθησαν τα από 13.2.36, 19.3.38, 25.5.38 και 21.4.65 Β.Δ/τα, ρυθμίζοντα γενικώς την άσκησιν του επαγγέλματος ηλεκτρολόγου. Έχοντες υπ’ όψιν τον Νόμ. 6422 ΄΄περί ασκήσεως του επαγγέλματος του Μηχανολόγου, του Ηλεκτρολόγου, του Μηχανολόγου – Ηλεκτρολόγου Μηχανικού ως και του Ναυπηγού΄΄ και ιδία τα άρθρ. 3,5 και 10 αυτού, το άρθρ. 12 του Νόμ. 2979/1922 ΄΄περί ηλεκτρικών εγκαταστάσεων΄΄, την υπ’ αριθ. 486/18.10.68 σύμφωνον γνωμοδότησιν του παρά τω Υπουργείω Βιομηχανίας Τεχνικού Συμβουλίου, ως και την υπ’ αριθ. 802/1968 σχετικήν γνωμάτευσιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-(Αντικαθίσταται το άρθρ. 4 Β.Δ. 407/1966, ανωτ. σελ. 178,11). Άρθρ.2.-1.Εις τόπους ή χώρους πάσης κατηγορίας, εις ους εκτελούνται ηλεκτρικαί εγκαταστάσεις εξ υπαρχής ή δια μεταρρυθμίσεως, καθίσταται επιβεβλημένη η ανάρτησις ενδεικτικής πινακίδος, διαστάσεων τουλάχιστον 0,6 Χ 0,3 μ. επί της οποίας να αναγράφηται το ονοματεπώνυμον του εκτελούντος ταύτας αδειούχου ηλεκτρολόγου εγκαταστάτου, ο αριθμός και ειδικότης της αδείας τούτου ως και η διεύθυνσις της έδρας τούτου. Ωσαύτως καθίσταται επιβεβλημένη η ανάρτησις της ως άνω ενδεικτικής πινακίδος και εις τα καταστήματα, εργαστήρια ή τεχνικά γραφεία εκτελέσεως ηλεκτρικών συσκευών. 2.Εις περίπτωσιν αναλήψεως εργασίας υπό πλειόνων του ενός ηλεκτρολόγων εγκαταστατών, καθίσταται επιβεβλημένη η ανάρτησις της κατά τα ανωτέρω πινακίδος υφ’ όλων των αναλαβόντων την εργασίαν ηλεκτρολόγων εγκαταστατών. Άρθρ.3.-Κατ’ εξαίρεσιν των ισχυουσών διατάξεων περί αδειών Α΄ ειδικότητος δύνανται οι κάτοχοι αδειών 2ας και 3ης κατηγορίας της ειδικότητος ταύτης να αναλαμβάνωσι την εγκατάστασιν εντός ή εκτός θαλάμων προβολής χειμερινών ή θερινών κινηματογράφων ομάδος μετατροπής της μορφής του ρεύματος μέχρι του ορίου της ισχύος 10 KW. Το εκ μετατροπής ρεύμα δέον να χρησιμοποιήται μόνον δια την λειτουργίαν του ηλεκτρικού τόξου της μηχανής προβολής. (Αντί για τη σελ. 178,15(α) Σελ. 178,15(β) Τεύχος Ε121 – Σελ. 35 Έλεγχος Ηλεκτρικών Εγκαταστάσεων 13.Δ.δ.40 Άρθρ.4.-(Αντικαθίσταται το εδαφ. α΄ της παρ. 1 άρθρ. 8 Β.Δ. 407/1966, δι’ ου είχε τροποποιηθή η παρ. V άρθρ. 9 Β.Δ. της 19/26 Μαρτ. 1938, ανωτ. σελ. 161). Σελ. 178,16(β) Τεύχος Ε121 – Σελ. 36 13.Δ.δ.40 Έλεγχος Ηλεκτρικών Εγκαταστάσεων